Source: http://docplayer.hu/2977583-Strukturajaban-is-kulonbozik-az-internet-azaz-a-halozat-mukodtetese-es-hasznala-iustum-aequum-salutare-ii-2006-1-2-213-227.html
Timestamp: 2018-06-24 23:28:21
Document Index: 21976262

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

struktúrájában is különbözik az internet, azaz a hálózat mûködtetése és használa- Iustum Aequum Salutare II. 2006/ - PDF
struktúrájában is különbözik az internet, azaz a hálózat mûködtetése és használa- Iustum Aequum Salutare II. 2006/
Download "struktúrájában is különbözik az internet, azaz a hálózat mûködtetése és használa- Iustum Aequum Salutare II. 2006/1 2. 213 227."
1 Iustum Aequum Salutare II. 2006/ AZ INTERNET-SZOLGÁLTATÓK FELELÕSSÉGÉNEK SZABÁLYOZÁSA A SZERZÕI JOGOT SÉRTÕ TARTALMAK TEKINTETÉBEN Az amerikai, a közösségi és a magyar szabályozás bemutatása IMRE MELINDA doktorandusz I. Bevezetés Az internet mindenki számára hozzáférhetõvé válása és elterjedése egy rendkívül, hatékony és kényelmes világméretû kommunikációs hálózat létrejöttét eredményezte. A hálózaton keresztül információk óriási tömege áramlik határok nélkül nagy sebességgel. Ezen információk a legkülönfélébbek lehetnek: bármi, ami digitális formában rögzíthetõ. Természetesen szerzõi jogi alkotások széles köre is digitalizálható, így a legkülönfélébb alkotások is internetes adatforgalom tárgyai lehetnek. Az alábbi tanulmányban azt igyekszem megvizsgálni, hogy az internet-szolgáltatók, akik a tartalmat nem, csak magát a szolgáltatást teszik hozzáférhetõvé, mennyiben tehetõk felelõssé a szerzõi jogot sértõ internetes tartalmak miatt, illetve milyen esetekben mentesülhetnek a felelõsség alól. II. Az internet szereplõi Az internet-szolgáltatók felelõsségi szabályainak vizsgálatához elõzetesen vessünk egy pillantást e hálózati kapcsolatok egyik sajátosságára. Legtágabb értelemben az internetes kommunikáció magában foglalja a számítógépek közötti, az ember és a számítógép közötti és az emberek egymás közötti kommunikációjának minden típusát. 1 Más kommunikációs hálózatoktól és információ-továbbítási módoktól szolgáltatási struktúrájában is különbözik az internet, azaz a hálózat mûködtetése és használa- 1 Az internetes tartalomszolgáltatásokra vonatkozó szabályozás az Európai Unióban és egyes nemzeti jogokban. Készítette: Országos Rádió és Televízió Testület Irodájának Stratégiai Igazgatósága mellett felállított, az internetes tartalomszabályozás kérdéseit vizsgáló szakértõi munkacsoport. Szerk.: BÉKY ZOL- TÁN BALÁZS, Budapest, ORTT,
2 214 IMRE MELINDA ta egy többszereplõs folyamat, ezeknek a szereplõknek más és más a feladata, tevékenysége. 2 A felelõsségi kérdések tárgyalása elõtt meg kell vizsgálnunk tehát, milyen szereplõi vannak ennek az információs szuperpályának: 3 1. Felhasználó 2. Hozzáférést biztosító szolgáltató 3. Internet-tartalmat nyújtó szolgáltató 4. Internet-szolgáltatást nyújtó szolgáltató 1. Felhasználó (User) Ez a szereplõ veszi igénybe a másik három szereplõ által nyújtott szolgáltatásokat, szerzõdéses kapcsolatban alapvetõen csak a hozzáférést biztosító szolgáltatóval van. A felhasználó a tulajdonképpeni fogyasztója a tartalomszolgáltató által elõállított és nyújtott tartalomnak, illetve igénybe veszi az internet-szolgáltatást nyújtó szolgáltató szolgáltatásait. Azonban a felhasználó sincs passzív szerepre kárhoztatva, hiszen aktív információ-szolgáltatóként is felléphet, ilyenkor természetesen már tartalom-szolgáltatóként is minõsül. 2. Hozzáférést biztosító szolgáltató (Accesss Provider) Ezek a szolgáltatók eredetileg csupán valóban csak az internethez való hozzájutást (access) biztosítják a többiek számára. Felfoghatók, mint csupán az infrastruktúra létrehozói, valamint a hardverhálózat és az azt mûködtetõ rendszerszoftverek szállítói. A gyakorlatban azonban mára a legtöbb hozzáférést biztosító szolgáltató nemcsak kizárólagos hozzáférést biztosít, hanem egyéb szolgáltatásokat is nyújt (pl.: cím, tárhely). Így azt mondhatjuk, hogy ezekben az esetekben nem húzható éles határvonal a hozzáférést biztosító és a szolgáltatást nyújtó szolgáltató között. Sõt, a hozzáférést biztosító szolgáltató gyakran saját honlappal rendelkezik, így tartalomszolgáltatóként is jelen van az interneten. 3. Internet-tartalmat nyújtó szolgáltató (Content Provider) Õk azok, akik az internetre információkat, azaz tartalmat visznek, melyeket az internetes szolgáltatást nyújtó szolgáltató kiszolgálóin (szerverein) helyeznek el. 4. Internet-szolgáltatást nyújtó szolgáltató (Internet Service Provider, ISP) Ezek a szereplõk olyan szervezetek vagy vállalkozások, amelyek ténylegesen internetes szolgáltatásokat nyújtanak, mint például: Tárolóhely fizikai biztosítása Tárolóhely felhasználását megkönnyítõ program elkészítése és a kiszolgálón futtatása 4 cím biztosítása 5 A tartalomszolgáltató által elkészített tartalom publikálása stb. 2 MURAKÖZI GERGELY: A szerzõi jog és az internet, Az internet technikai megvalósítása a szerzõi jog tükrében. 3 BOYTHA GYÖRGY: Az interneten hozzáférhetõ tartalom jogi védelmének szerteágazó szabályozása. In BOGNÁR MÁRTA (szerk.): MIE Közlemények, 2004/ , valamint MURAKÖZI i. m Mint például: 5 Mint például a hotmail vagy a yahoo.
3 Az internet-szolgáltatók felelõsségének szabályozása Tehát a szolgáltató lehetõvé teszi mások számára az interneten való megjelenést, publikálást és egyéb tevékenységet. A tanulmány további részében az internet-szolgáltató kifejezést az internet-szolgáltatást nyújtó szolgáltatókra vonatkozóan fogom használni. 6 A továbbiakban annak vizsgálatára kerül sor, hogy az internet-szolgáltatók mikor és mennyiben tehetõk felelõssé az interneten megjelenõ, szerzõi jogot sértõ tartalom miatt. 7 Ennek keretében bemutatásra kerül a jelenlegi szabályozáshoz vezetõ út és a hatályos szabályozás, mind külföldi példák, mind a hazai jog tükrében. III. Az amerikai szabályozás kialakulása 8 Az Amerikai Egyesült Államok tekinthetõ az internet szülõhazájának, ezért felhasználása is itt terjedt el a leghamarabb és a legszélesebb körben. Ez az oka annak, hogy az internettel kapcsolatos jogi problémák is itt merültek fel elõször. 9 A tételes jogi szabályozás létrejöttéig a bírói gyakorlat volt hivatott ezeket a jogi problémákat megoldani. Mivel csak 1998-ban született meg a kérdést azaz az internet-szolgáltatók szerzõi jogsértésekkel kapcsolatos felelõsségét is rendezõ jogszabály, 10 többé-kevésbé kikristályosodott gyakorlat alakult ki a bíróságok körében, melybõl a törvényhozó is merített a jogszabály megalkotásakor. Ezért tehát nem hanyagolható el annak vizsgálata, hogy hogyan ítélkeztek a bíróságok az interneten megjelenõ jogsértõ tartalommal kapcsolatos jogvitákban. Ezek az alább említésre kerülõ esetek nemcsak szerzõi jogsértésekkel kapcsolatosak, hanem láthatunk közöttük személyiségi jogsértéssel kapcsolatos ügyet is. Az ezekben foglalt jogi megoldás bemutatása azért látszik célszerûnek, mert ezen esetekbõl is kirajzolódik annak megítélése, hogy az internet-szolgáltatók milyen szerepet játszanak a jogsértés folyamatában. Elõször azonban lássuk, milyen felelõsségi rendszerrõl rendelkezett korábban az amerikai szerzõi jogi törvény. A felelõsség három fajtáját különböztette meg: felelõsség közvetlen (direct), közvetett (másodlagos, közremûködõi vagy contributory) jogsértésekért, és harmadikként a helyettes (vicarious) felelõsséget említi a törvény. A közvetlen jogsértésért fennálló felelõsséggel szemben a közvetett jogsértés miatt fennálló felelõsség alapja a jogsértésrõl való tudomás megléte: ez objektív követel- 6 A fentebb kifejtettekre tekintettel, amennyiben egy hozzáférést biztosító szolgáltató egyéb internetes szolgáltatást is nyújt, internet-szolgáltatónak is minõsül. 7 Pontosabban annak vizsgálatára kerül itt sor, hogy az internet-szolgáltató jogsértõ tartalom miatt fennálló anyagi felelõssége milyen feltételekkel korlátozható. 8 A fejezethez felhasznált irodalom: MARKUS LUBITZ: Die Haftung der internet Service Provider für Urheberrechtsverletzungen: Ein Vergleich von US-amerikanischem und europäischem Recht. GRUR Internationaler Teil, 2001/ , valamint FALUDI GÁBOR: Az internet-szolgáltatók felelõssége. Külföldi tételes jogi megoldások, példák a bírói gyakorlatból. In BOGNÁR MÁRTA (szerk.): MIE Közlemények, 2004/ BÉKY i. m Az 1976-ban keletkezett amerikai szerzõi jogi törvényt (Title 17 US Code) módosító 1998-as, Digital Millennium Copyright Act (DMCA) néven ismertté vált törvény.
4 216 IMRE MELINDA mény, a jogsértésrõl való tényleges tudomást, vagy az olyan körülményekrõl való tudomást jelenti, melyek jogsértésre utalnak. Fennáll a közremûködõi felelõsség, ha a közvetett jogsértõnek joga és lehetõsége van arra, hogy a közvetlen jogsértõt ellenõrizze, vagy a közvetett jogsértõnek közvetlen vagyoni elõnye származik a jogsértõ cselekményekbõl. A helyettes felelõsség akkor áll fenn, ha a jogsértõ megbízása vagy utasítása alapján követi el a jogsértést a közvetlen jogsértõ. Lássuk most, hogy a fennálló szabályozás alapján hogyan próbáltak a bíróságok megbirkózni az új problémákkal. Cubby Inc. v. CompuServe (1991) Az ügyben, melynek tényállása személyhez fûzõdõ jog megsértésével kapcsolatos, a bíróság azt mérlegelte, hogy az internet-szolgáltató a jogsértõ közlemény tekintetében a kiadóhoz (publisher) áll-e közelebb, vagy a másodlagos terjesztõhöz (secondary publisher, distributor). Ennek eldöntése azért lényeges, mert a kiadó képes és köteles a kiadott tartalmat ellenõrizni, a másodlagos terjesztõ például egy könyvtár vagy könyvesbolt erre nem képes és nem is várható el tõle. Ezen teszt értelmében nyer megállapítást, hogy lehet-e közremûködõi felelõsségrõl beszélni. Errõl akkor lehet beszélni, ha a közremûködõ tudja, vagy adott körülmények között tudnia kell, hogy jogsértés történt. A bíróság végül megállapította, hogy a szolgáltató a másodlagos terjesztõhöz áll közelebb, így mentesítette õt a felelõsség alól. Stratton Oakmont Inc. v. Prodigy Servs. Co. (1995) 11 A szintén személyhez fûzõdõ jog megsértése miatt indított perben szereplõ alperes szolgáltató azzal reklámozta szolgáltatásait, hogy bizonyos fokig csoportosítja, szerkeszti és szûri a hozzáférhetõ információkat. Ezt a ténykedést szerkesztõi tevékenységnek (publisher) minõsítette a bíróság és ez alapján megállapította a szolgáltató felelõsségét Az ügy tárgya az a névtelen internet-használó által, a Prodigy szerverén elhelyezett információ volt, amely a Stratton nevû céget csalással vádolta. A cég beperelte a Prodigy-t, mondván az, mint a Money Talk néven futó, az üzleti élet eseményeit feldolgozó internetes bulletin board-ot azaz elektronikus üzenõfalat üzemeltetõ szolgáltató, felelõs az ott megjelentetett tartalomért. A bíróság a felperes érveit elfogadta és azt hangsúlyozta, hogy a Prodigy automatikusan kiszûrte azokat az üzeneteket, amelyek illetlen, trágár szavakat használtak, és lehetõsége volt arra is, hogy az üzenetek tartalmát vizsgálja. (A Prodigy közzétett olyan iránymutatásokat, amelyek a megjelentetett tartalomra vonatkoztak.) in: BÉKY i. m Ez a döntés oda vezetett, hogy a szolgáltatók minden olyan tevékenység gyakorlásával felhagytak, amely a tartalom bármiféle szerkesztésére vagy szûrésére irányult, hiszen így szabadultak a felelõsség alól. Struccpolitikának is minõsíthetõ ez az általuk tanúsított magatartás, hiszen így tulajdonképpen azzal mentesült a szolgáltató a felelõsség alól, hogy egyszerûen szemet hunyt mindenféle jogsértés felett. A szerzõi jogi vonaltól elkalandozva még említésre méltó az 1996-ban megalkotott távközlési törvény a közlések tisztaságáról. A Communication Decency Act, (Title 47. US. Code.) 230. szakasz (c) (1) bekezdése a következõképpen mentesítette a szolgáltatókat: a szolgáltatók nem tekinthetõk a tartalom kiadójának, eredeztetõjének, ha a tartalom mástól származik. Azaz a jogsértõ itt: rágalmazó, jó hírnevet sértõ tartalom miatt az internet-szolgáltató tulajdonképpen semmiféle felelõsséggel nem tartozhat, ha csupán közvetíti a mástól származó jogsértõ tartalmat, és nem tehetõ felelõssé olyan esetekben sem, amikor jóhiszemûen cselekedve jogsértõnek vélt tartalomhoz való hozzáférés megakadályozása érdekében tesz lépéseket. (Ez az ún. jó szamaritánus szabály).
5 Az internet-szolgáltatók felelõsségének szabályozása Playboy Enterprises Inc. v. Frena (1993) Az alperes egy bulletin board service-t (BBS) 13 üzemeltetett, mely a felperes szerzõi jogi oltalomban részesülõ fotóit tartalmazó fájlokat is tartalmazott. Innen a BBS használói le tudták tölteni a képeket a felperes szerzõi jogi oltalomban részesülõ magazinjából, ezután pedig a képek megmaradtak a BBS-en, így mások számára is letölthetõvé váltak. A döntés szerint a szolgáltató közvetlen felelõsséggel tartozik a szerzõi jog megsértése miatt, tekintet nélkül arra, hogy tudott-e a jogsértésrõl. 14 Religious Technology Center v. Netcom On-line Communications Services (1995) Ez az ügy jelentette a továbblépést, ugyanis itt a bíróság már úgy ítélte meg, hogy amennyiben a szolgáltató tevékenysége pusztán merõ továbbításra (mere conduit) vonatkozik, nem tehetõ felelõssé a jogsértõ tartalom miatt. Ezt a passzív szerepet úgy jellemzi a bíróság, hogy a szolgáltató csupán egy olyan emberi beavatkozás nélkül mûködõ rendszert üzemeltet, amely a mások által kezdeményezett üzeneteket automatikusan továbbítja és csak a továbbításhoz szükséges ideig készülnek másolatok. Ebben az ítéletben fogalmazza meg a bíróság, hogy milyen körülmények között áll fenn az internet-szolgáltató közvetett felelõssége: felelõs a szolgáltató, amennyiben tudomása van a jogsértõ cselekményrõl, valamint amennyiben az adott körülményekhez képest tudomása kellene, hogy legyen, 15 illetve amennyiben a szolgáltató kezdeményezi, követi el, illetve magatartásával hozzájárul a jogsértés elkövetéséhez. 16 A mere conduit azaz merõ továbbítás tevékenységet végzõ szolgáltatók közvetett felelõsségének elõbb vázolt korlátozásáról rendelkezik a bíróság a Mariobe- FL v. National Association of Fire Equipment Distributors (1997) ügyben, és hasonló alapon korlátozta a felelõsségét a szolgáltatónak bulletin board services (BBS, azaz elektronikus hirdetõtábla) üzemeltetésével kapcsolatban is a SegaEnterprises Ltd. v. Maphia (1996) ügyben. Bár a bírósági ítélkezés eredményeként kialakult a szolgáltatók közvetett, korlátozott felelõsségének megfogalmazása, azonban a bizonytalanságok 17 elkerülése érdekében 1998-ban megszületett a Digital Millennium Copyright Act (DMCA), mely az amerikai szerzõi jogi törvényt volt hivatott aktualizálni. A DMCA II. Cím 18 tartal- 13 Elektronikus hirdetõtábla, üzenõfal. 14 A Playboy Enterprises Inc. v. Webbworld Inc. (1997), valamint a Playboy Enterprises Inc. v. Russ Hardenburgh Inc. (1997) ügyekben is hasonló álláspontra helyezkedett a bíróság, ti. ha a szolgáltató ösztönzi, ellenõrzi, jóváhagyja a jogsértõ másolatkészítést, akkor közvetlen felelõsséggel tartozik. 15 Angol kifejezéssel: knowledge és awareness. Ez utóbbi kifejezés tehát egy általános gondossági-elvárhatósági mércét takar. 16 Ez a megoldás Lubitz szerint kiegyensúlyozott, hiszen az, hogy a jogsértõ tartalomszolgáltató kiléte nehezen megállapítható, vagy megállapíthatatlan, nem adhat okot az internet-szolgáltató felelõsségének megállapítására, ha még tudomása sem volt (nem kellett, hogy legyen) a jogsértésrõl. Emellett akkora mennyiségû információ áramlik a rendszeren, hogy elegendõ azért felelõssé tenni a szolgáltatót, amirõl tudomása van (kell lennie), ld. LUBITZ i. m Nehézséget okozhat a tudomás (knowledge vagy az awareness) meglétének bizonyítása, ennek hiányában pedig mint fentebb láttuk a szolgáltató nem vonható felelõsségre. Erre tekintettel került a törvénybe az értesítési eljárás is, melyet a bírói gyakorlat nehezen tudott volna kifejleszteni. 18 Ezt a címet a 17. U.S.C. (a szerzõi jogi törvény) 512. szakasza tartalmazza. Ez a szakasz OCILLA néven is ismeretes (On-Line Copyright Infringement Liability Limitation Act).
6 218 IMRE MELINDA mazza az internet-szolgáltatók szerzõi jogot sértõ online tartalmakkal kapcsolatos felelõsségkorlátozó szabályait. 19 Négy cselekményt különböztet meg a DMCA: egyszerû adatátvitel, merõ továbbítás(mere conduit) gyorsítótárolás, annak érdekében, hogy a felhasználók könnyebben hozzáférhessenek a tartalomhoz (caching) tárhelyszolgáltatás (hosting) keresõmechanizmusokban tartalom elhelyezése a könnyebb hozzáférés érdekében (search engine vagy information location tool). A törvény igen részletesen szabályozza a négy esetkört, pontosabban az internetszolgáltató közvetett felelõssége korlátozásának feltételeit. Összefoglalóan elmondhatjuk, hogy a szolgáltató akkor hivatkozhat a felelõsségének korlátozására, ha az egyszerû adatátvitel során nem õ választja ki a címzettet és a továbbítandó tartalmat, nem õ kezdeményezi az átvitelt, nem változtatja meg a tartalmat, és csak addig tárolja, ameddig az a továbbításhoz szükséges. Ez tulajdonképpen a tartalmat feladó kérésének automatikus teljesítése, egy teljesen passzív szerep, amely valóban puszta információ-továbbításból áll. További feltétel, hogy a jogsértõ cselekménybõl a szolgáltatónak közvetlen vagyoni elõnye nem származhat. A gyorsítótárolás (caching) esetében is a követelmények hasonlók, itt is passzív, közvetítõ szereplõ a szolgáltató, és a tárolás valóban az automatikus technikai továbbítási folyamat része. A tárhelyszolgáltatás és a keresõszolgáltatás esetében a szolgáltató akkor mentesül a felelõsség alól, ha nem volt tényleges tudomása a jogsértésrõl, vagy olyan körülményrõl, amely a jogsértést valószínûsíti, 20 illetve az ilyen tudomás megszerzése esetén haladéktalanul intézkedett a tartalom eltávolítása vagy hozzáférhetetlenné tétele érdekében. A törvény bevezeti az értesítési és eltávolítási eljárást (a notice and take down eljárást). Az értesítés maga egy olyan eszköz, amely a tudomás (knowledge) meglétét bizonyítja. Ezáltal a szolgáltató nem hivatkozhat a jogsértésrõl való tudomás hiányára és nem alkalmazható a felelõsségkorlátozás. De amennyiben lefolytatja a törvény által lehetõvé tett eltávolítási eljárást, mégis mentesülhet a felelõsség alól. 19 Fontos tisztázni, hogy a szabály nem arra, vonatkozik, hogy a szolgáltató elkövetett-e jogsértést, vagy sem, hanem arról van szó, hogy ez egy felelõsségkorlátozó szabály, vagyis amennyiben a fennálló mindenkori szerzõi jogi törvény alapján történik jogsértés, akkor bizonyos körülmények között a szabály korlátozza a szolgáltató vagyoni helytállási kötelezettségét, ld. LUBITZ i. m Problematikus lehet a felelõsségkorlátozás megítélése, amikor egy keresõszolgáltatás által nyújtott címlistában esetleg olyan linkek is szerepelnek, amelyek jogsértõ tartalmakat közlõ oldalakhoz vezethetnek. Lubitz szerint a bíróságoknak szem elõtt kell tartani az ítélkezés során azt a kényelmet és gyorsaságot, amelyet egy ilyen keresõszolgáltatás nyújt, hiszen az óriási információtömegbõl a felhasználó által megadott kritériumok alapján a szolgáltatás kikeresi a kapcsolódó linkeket, címeket. Ilyenkor nem várható el, hogy a szolgáltató a linkek mögé is betekintsen, nem tartalmaznak-e a linkek által megjelölt oldalak jogsértõ tartalmakat. Természetesen, ha olyan linkeket tartalmaz a szolgáltató, amelyek köztudottan, nyilvánvalóan jogsértõ oldalakhoz vezetnek, az már felelõsséget megalapozó körülmény lehet.
7 Az internet-szolgáltatók felelõsségének szabályozása A törvény itt is részletesen szabályozza az eljárás feltételeit. A törvény elõször is elõír a szolgáltatónak egy olyan kötelezettséget, hogy meg kell bíznia egy képviselõt (ügynököt, agent-et) az értesítések (notifications) fogadására, mely az interneten keresztül történõ értesítéseket is tudja fogadni. Részletes elõírások 21 vonatkoznak az értesítésekre, az értesítõ személyére, mely rendelkezések egyben azt is szolgálják, hogy lehetõség szerint kiszûrjék az alaptalan értesítéseket és ezáltal a beérkezõ értesítések számát csökkentsék. Amennyiben az értesítés megfelel 22, 23 a követelményeknek, az internet-szolgáltató köteles haladéktalanul intézkedni, további információkat igényelhet a bejelentõtõl. Így a két fél együttmûködésének elõmozdítását célozza a törvény. Maga az értesítési és eltávolítási eljárás is törvény által megszabott mederben folyik, szoros határidõk alkalmazásával. Az eljárás röviden: a jogában megsértett által közölt értesítést követõen a szolgáltatónak haladéktalanul el kell távolítani a jogsértõként feltüntetett tartalmat, vagy a hozzáférést meg kell akadályoznia. Errõl, amenynyiben persze lehetséges, haladéktalanul értesítenie kell a tartalomszolgáltatót, akinek van 10 napja arra, hogy kifogással éljen. Ha a tartalomszolgáltató hallgat, vagy elismeri a jogsértést, akkor az eltávolítás végleges marad. 24 Ha kifogással él, és a kifogás megfelel a törvényi feltételeknek, 25, 26 köteles a szolgáltató visszahelyezni az eltávolított tartalmat, illetve a hozzáférést újból biztosítani, kivéve, ha a jogában megsértett igazolja, hogy bírósági vagy más hatósági eljárást indított jogának érvényesítése érdekében a tartalomszolgáltatóval szemben. A törvény rendelkezik arról is, hogy az internet-szolgáltatónak nincs és nem is lehet olyan általános kötelezettsége, hogy a tartalmakat felügyelje, megfigyelje (moni- 21 Például csak a jogosult tehet ilyen bejelentést, vagy az arra felhatalmazott személy, azonosítania kell magát ennek a személynek, meg kell jelölnie a sértett mûvet, valamint a jogsértés helyét. Az értesítõnek ki kell jelentenie, hogy a jogsértésre vonatkozóan nyújtott információit jóhiszemûen közli, sõt eskü alatt (under penalty of perjury) kell kijelentenie, hogy jogosult fellépni. 22 Amennyiben a bejelentõ értesítése nem felel meg a törvényben elõírtaknak, elvileg nem vehetõ figyelembe az értesítés a szolgáltató jogsértésrõl való tudomásának megítélésekor. 23 Az ALS Scan Inc. v. Remarq Communities Inc. (2001) ügyben a felperes hiányos értesítést küldött az alperes részére, így az nem cselekedett, hiszen a törvény értelmében figyelmen kívül hagyhatja a hiányosan érkezett értesítéseket. Azonban a bíróság úgy ítélte meg, hogy bárminemû értesítés megalapozza a szolgáltató tudomásának meglétét, tehát ezzel a szolgáltató nem hunyhat szemet a jogsértés felett. 24 Ez természetesen csak az internet-szolgáltatónak jelent könnyebbséget, hiszen ezzel a notice and take down eljárás befejezõdött, õ mentesül a felelõsség alól. A jogosult még ettõl nem talál gyógyírt a sérelmére. A törvény tartalmaz egy olyan rendelkezést, hogy a bíróság adhat ki egy olyan a jogsértõ kilétének felderítését célzó végzést, amely arra kötelezi a szolgáltatót, hogy a bejelentõnek a kért információkat megadja a jogsértõrõl. 25 A kifogással szemben támasztott egyik legfontosabb követelmény, hogy a kifogással élõ eskü alatt (under penalty of perjury) állítja, hogy a szolgáltató eljárása vagyis a tartalom eltávolítása hiba vagy a jogsértõnek vélt tartalom hibás megjelölésének eredménye. Ez az eskü egyrészt a könnyelmû kijelentések tételének elkerülését célozza, másrészt megteremti a fegyverek egyenlõségét a jogában megsértett és a jogsértéssel vádolt személy között. 26 Az eskü valóban hatásos eszköz arra, hogy kiszûrje az alaptalan bejelentéseket és a könnyelmû kifogásokat, azonban Lubitz szerint célszerû lenne kiterjeszteni az eskü hatályát minden, az ügyben tett nyilatkozatra, tényállításra.
8 220 IMRE MELINDA toring), továbbá nem kötelezhetõ arra, hogy tevékenyen olyan tények után kutasson, amelyek jogsértésre utalnak. Ez a rendelkezés az egyén magánszférájához való jogot védi. 27 IV. Az Európai Unió jogalkotása 2000 júniusában megszületett a Parlament és a Tanács 2000/31/EK irányelve a belsõ piaci információs társadalmi szolgáltatások, különösen az elektronikus kereskedelem bizonyos jogi vonatkozásairól. Ez az irányelv a szabályozási technikát tekintve eltér a korábbi, szerzõi joghoz is kapcsolható irányelvektõl, ugyanis egy horizontális megközelítéssel igyekszik az információs társadalom kihívásaihoz igazodóan, egyszerre több életviszonyt átfogóan szabályozni, eltérõen a korábbi vertikális jellegû szabályoktól, melyek egy meghatározott területre vonatkozóan rendezik az életviszonyokat (mint például szoftveroltalom, adatbázis-oltalom stb.). 28 Az irányelvet a tagállamoknak január 17-ig kellett a nemzeti jogukba átültetni. 29 Elõre kell bocsátani, hogy az irányelv jogi jellegébõl fakadóan nem részletes szabályokat tartalmaz, csak egy keretet, amelyet a tagállamoknak kell kitölteniük nemzeti jogalkotásuk keretében. Az irányelv 30 az információs társadalmi szolgáltatást olyan szolgáltatásként jelöli meg, amelyet (a) általában ellenérték fejében, (b) elektronikus adatfeldolgozás és adattárolás útján, (c) a szolgáltatást igénybe vevõ egyéni kezdeményezésére (d) a távolba nyújtanak. Ezek tehát tulajdonképpen az internet használatára irányuló szolgáltatá- 27 Az amerikai szabályozás áttekintéséhez lásd még: DAVID E. HALLETT: How to destroy a reputation and get away with it, IDEA The Journal of Law and Technology, 2001/ A szerzõ a tanulmányban összehasonlítja az 1996-os Communication Decency Act (CDA) és az 1998-as DMCA internetszolgáltatókra vonatkozó felelõsségi szabályait. Megállapítása szerint a CDA-be is be kellene vezetni a notice and take down eljárást, hiszen a CDA korábban említett jó szamaritánus szabálya alapján a szolgáltató nem felel olyan személyiségsértõ tartalmakért, amelyek mástól származnak. A jó hírnevében megsértett, megrágalmazott személy nem tehet tehát mást, mint megpróbálja a tartalomszolgáltatót felkutatni és perelni. Ez pedig szinte egyenlõ a lehetetlennel. Hiába értesíti tehát a szolgáltatót, hogy jogsértõ tartalmakat továbbít, az nem köteles eltávolítani azokat. E mögött a széleskörû felelõsségkorlátozó szabály mögött a Kongresszus azon jogpolitikai megfontolása húzódott, miszerint az internet egy olyan fontos új médium, hogy mindent el kell követni annak érdekében, hogy minél jobban elterjedjen és minden amerikai számára elérhetõvé váljon. Ha pedig a törvény szigorúbb felelõsséget állapítana meg, akkor korlátozná az internet terjedését. Ezt azonban 1998-ban meghaladta a jogalkotó a DMCA megalkotásával, amelyben szigorított a felelõsségkorlátozás feltételein. A szerzõ szerint a DMCA-ben foglalt szabályok semmilyen nagy terhet nem rónak a szolgáltatóra, hiszen a notice and take down eljárás semmilyen komolyabb erõfeszítést nem kíván meg tõlük, így az eljárás a rágalmazó, jó hírnevet sértõ tartalmakkal kapcsolatban is alkalmazandó kellene, hogy legyen és ajánlatos lenne a CDA-be felvenni. 28 BOYTHA (2004) i. m. 81. old. 29 Hazánkban eleget tett ennek a követelménynek a évi CVIII. törvény az elektronikus kereskedelmi szolgáltatások, valamint az információst társadalmi szolgáltatások kérdéseirõl. 30 Az irányelv bemutatásához felhasznált irodalom: BOYTHA GYÖRGY: Iparjogvédelem, szerzõi jog. In KI- RÁLY MIKLÓS (szerk): Az Európai Közösség kereskedelmi joga. Budapest, KJK, , valamint LUBITZ i. m
9 Az internet-szolgáltatók felelõsségének szabályozása sok. 31 Az irányelv cikke szól az internet-szolgáltatók felelõsségének korlátozásáról. 32 Három tevékenységet ölel fel a szabályozás: a továbbítást (mere conduit), a gyorsítótárolást (caching), valamint a tárhelyszolgáltatást (hosting). Az irányelv szerint a szolgáltatók felelõsségét a tagállamoknak ki kell zárni az alábbi esetekben: Közvetítõ szolgáltató (mere cunduit) akkor nem felel ha: nem a szolgáltató kezdeményezi a továbbítást; nem a szolgáltató választja meg a címzettet, és a továbbított információt nem a szolgáltató választja ki, illetve azt nem változtatja meg. Gyorsítótárolás (caching) esetén korlátozott a felelõssége a szolgáltatónak, ha: a szolgáltató nem változtatja meg az információt; a tárolt információhoz való hozzáférésre vonatkozó feltételeket tiszteletben tartja; a közbensõ tárolóban az információ naprakészségét biztosító, elismert szakmai szabályoknak eleget tesz; a közbensõ tárolás nem zavarja meg az információ kinyerésére szolgáló technológia jogszerû használatát; és a szolgáltató haladéktalanul eltávolítja az általa tárolt információt vagy nem biztosítja az ahhoz való hozzáférést, amint tudomást szerzett arról, hogy az információt az adatátvitel eredeti kiindulási pontján a hálózatról eltávolították, vagy az ahhoz való hozzáférés biztosítását megszüntették, illetve, hogy a bíróság vagy más hatóság az eltávolítást vagy a hozzáférés megtiltását elrendelte. Tárhelyszolgáltatás (hosting) esetén a szolgáltató felelõssége korlátozott, ha: nincs tudomása az információval kapcsolatos jogellenes magatartásról, és nincs tudomása olyan tényrõl vagy körülményrõl, amely valószínûsíti, hogy az információval kapcsolatos magatartás jogellenes amint az elõbbiekben foglaltakról tudomást szerzett, haladéktalanul intézkedik az információ eltávolításáról, vagy a hozzáférést nem biztosítja. A DMCA-hez hasonlóan az irányelv is rendelkezik arról, hogy az internet-szolgáltatónak nincs és nem is lehet olyan általános kötelezettsége, hogy a tartalmakat felügyelje, megfigyelje (monitoring), továbbá nem kötelezhetõ arra, hogy tevékenyen olyan tények után kutasson, amelyek jogsértésre utalnak. Vessünk most egy pillantást az irányelv és a DMCA közötti különbségekre. Egyrészt az irányelv, mint fentebb említésre került, csak egy keretszabály, azt a tagállam- 31 Nem információs társadalmi szolgáltatás viszont az egyének magánlevelezése, rádió és televízió mûsorszolgáltatás, könyvvizsgálás, beteg orvosi vizsgálata, közjegyzõ szolgáltatásai, ügyfél bíróság elõtti képviselete, pénzbeli téttel járó szerencsejátékok. 32 Itt is arról van szó, mint amit a DMCA tárgyalásánál láthattunk: az irányelv nem azt szabályozza, hogy követett-e el szerzõi jogsértést valaki, errõl a nemzeti jogok mindenkori szerzõi jogi törvényei rendelkeznek. Különbözik az irányelv a DMCA-tõl többek között abban is, hogy nemcsak a szerzõi jogsértésekre vonatkozó felelõsség korlátozásáról szól, hanem az internet-szolgáltató tevékenységérõl, általában.
10 222 IMRE MELINDA ok töltik ki nemzeti jogalkotással, ezért nem is lehet olyan részletes, mint a DMCA rendelkezései. Lubitz szerint azonban az irányelv túl széles teret enged a jogalkotásoknak és a jogalkalmazásnak, ami végeredményben igen nagy eltéréseket okozhat majd. Kifogásolja, hogy az irányelv nem rendelkezik a szolgáltató által nyújtott keresõszolgáltatás (information location tool) szabályozásáról, itt tehát egy szabályozási hézag áll fenn, így felelõsségkorlátozó elõírást sem irányoz elõ. Lubitz szerint ezen eszközök fontosságára való tekintettel szabályozni kellett volna az ezzel a tevékenységgel kapcsolatos felelõsség korlátozását is. 33 Lássuk most, hogy ilyen elõzmények után hogyan alakult a magyar szabályozás. V. Az internet-szolgáltatók felelõsségére vonatkozó szabályok hazánkban Azt mondhatjuk, hogy egészen 2001-ig nem volt speciális szabályozás az internetszolgáltatók felelõsségére vonatkozóan, bár a bírói gyakorlatban sem merültek föl ezzel kapcsolatos kérdések. Jogi szabályozás hiányában maradt az önszabályozás lehetõsége: 2001-ben az ARTISJUS Magyar Szerzõi Jogvédõ Iroda Egyesület éves jogdíjközleményének IV. fejezete szólt a szolgáltatók felelõsségének korlátozásáról. Ez tulajdonképpen a szerzõi jogi törvényünkben foglalt, közös jogkezelés körébe tartozó részletkérdések szabályozása, felfogható általános szerzõdési feltételként is, mely a jogkezelõ és a felhasználók között létrejött megállapodás lehetséges általános szerzõdési feltétele. 34 A jogdíjközlemény e fejezete szerint a szolgáltató alapvetõen felelõs mindenért, ami a szerverén van, vagy ami a hálózatán átmegy. Hogyan mentesülhet mégis a jogsértõ tartalmak miatt fennálló felelõssége alól? Amennyiben a DMCAnél tárgyalt négy szolgáltatás valamelyikét nyújtja (azaz mere conduit, hosting, caching, search engine), és megállapodást köt az ARTISJUS-szal, melyben vállalja, hogy az ARTISJUS értesítése alapján lefolytatja az értesítési-eltávolítási eljárást, akkor mentesül a felelõsség alól. Ez lényegében a DMCA-bõl már ismert notice and take down eljárásnak felel meg, természetesen nem olyan részletes szabályokkal, mint amilyeneket az amerikai törvény tartalmaz. Elmondhatjuk, hogy az ARTISJUS felvette a lépést az amerikai és az Európai Uniós követelményekkel, de természetesen ez a felelõsségkorlátozó megoldás egy jóval szûkebb körét öleli föl a szerzõi jogi oltalomban részesülõ mûveknek, mint az elõbbi két szabályozás, hiszen csak az ARTISJUS által végzett közös jogkezelés hatálya alá tartozó mûvekre 35 vonatkozott augusztusában az ARISJUS, az EJI, a HUNGART, a MAHASZ, valamint a leg- 33 Ezek a tevékenységek megkönnyítik a világhálón történõ navigálást, hiszen a mérhetetlen információhalmazból már csak az általunk megadott kritériumok alapján egy szûkebb tartalomhalmazzal kell csak megbirkóznunk. Ez jelentõsen növeli az Internet-használat gyorsaságát, nem is beszélve a kényelemrõl. Ha az e tevékenységgel összefüggõ felelõssége nincs a szolgáltatónak semmilyen módon korlátozva, elõfordulhat, hogy a szolgáltató az esetleges problémákat megelõzendõ inkább nem is nyújt ilyen szolgáltatásokat. 34 A kérdésrõl ld. MURAKÖZI GERGELY: Tiszta Amerika, avagy a magyar Net ön-, köz- és magánszabályozása, valamint SZINGER ANDRÁS: Észrevételek Muraközi Gergely Tiszta Amerika c. cikkével kapcsolatban, 35 Ezek a mûvek (tekintettel az internetes felhasználásra): az irodalmi és zenemûvek, kereskedelmi célból kiadott hangfelvételek, és azok másolatai, rádió- és televízió-mûsorok.
11 Az internet-szolgáltatók felelõsségének szabályozása nagyobb hazai internet-szolgáltatókat tömörítõ Magyarországi Tartalomszolgáltatók Egyesülete megállapodást kötött az interneten felhasznált zenei mûvek és szomszédos jogi teljesítmények tekintetében. 36 A magyar jogalkotó sem váratott magára, 2001 végén megszületett az elektronikus kereskedelmi szolgáltatások, valamint az információs társadalommal összefüggõ szolgáltatások egyes kérdéseirõl szóló évi CVIII. törvény (Elkertv.), mely összhangban van a fentebb tárgyalt EK irányelvvel, valamint a közös jogkezelõk által megkötött megállapodásokkal. A törvény szolgáltatásként a korábban már bemutatott négy tevékenységet tartalmazza: mástól származó információ távközlõ hálózaton továbbítása, vagy a hálózathoz hozzáférés biztosítása (mere conduit), más által kezdeményezett információ-továbbítását hatékonyabbá tevõ gyorsítótárolás (caching), igénybe vevõ által biztosított információ tartós tárolása (hosting), információk megtalálását elõsegítõ segédeszközök biztosítása (search engine). A közvetítõ szolgáltató akkor nem felel a továbbított információ tartalmával okozott kárért, ha nem a szolgáltató kezdeményezi az információ továbbítását; nem a szolgáltató választja meg a továbbítás címzettjét, és a továbbított információt nem a szolgáltató választja ki, illetve azt nem változtatja meg. A szolgáltató akkor nem felel az információ közbensõ és átmeneti jellegû automatikus tárolásával (caching) okozott kárért, ha a szolgáltató nem változtatja meg az információt; a tárolt információhoz való hozzáférés megfelel az információ hozzáférésével kapcsolatban támasztott feltételeknek; a közbensõ tárolóban az információ frissítése megfelel a széleskörûen elismert és alkalmazott információfrissítési gyakorlatnak; a közbensõ tárolás nem zavarja meg az információ felhasználásával kapcsolatos adatok kinyerésére szolgáló, széleskörûen elismert és alkalmazott technológia jogszerû használatát; és a szolgáltató haladéktalanul eltávolítja az általa tárolt információt, vagy nem biztosítja az ahhoz való hozzáférést, amint tudomást szerzett arról, hogy az információt az adatátvitel eredeti kiindulási pontján a hálózatról eltávolították, vagy az ahhoz való hozzáférés biztosítását megszüntették, illetve, hogy a bíróság vagy más hatóság az eltávolítást vagy a hozzáférés megtiltását elrendelte. 36 SZINGER ANDRÁS TÓTH PÉTER BENJAMIN: Gyakorlati útmutató a szerzõi joghoz. Budapest, Novissima,
12 224 IMRE MELINDA A szolgáltató akkor nem felel az igénybe vevõ által biztosított információ (hosting) tartalmával okozott kárért, valamint a keresõszolgáltatás nyújtása keretében nyújtott információ tartalmával okozott kárért, ha nincs tudomása az információval kapcsolatos jogellenes magatartásról, vagy arról, hogy az információ bárkinek a jogát vagy jogos érdekét sérti; nincs tudomása olyan tényrõl vagy körülményrõl, amely valószínûsíti, hogy az információval kapcsolatos magatartás jogellenes, vagy arról, hogy az információ bárkinek a jogát vagy jogos érdekét sérti; amint az elõzõ pontokban foglaltakról tudomást szerzett, haladéktalanul intézkedik az információ eltávolításáról, vagy a hozzáférést nem biztosítja. Mentesül tehát a szolgáltató a felelõsség alól, amennyiben nincs tudomása jogsértésrõl, vagy jogsértésre utaló körülményrõl, úgy jár el, ahogyan az az adott helyzetben általában elvárható, és lefolytatja a törvényben foglalt értesítési és eltávolítási eljárást. Ez az eljárás pedig a következõképpen nyert szabályozást a törvényben (Elkertv 13. ): Az a jogosult, akinek a szerzõi jogi törvény által védett szerzõi mûvén, elõadásán, hangfelvételén, mûsorán, audiovizuális mûvén, adatbázisán fennálló jogát a szolgáltató által hozzáférhetõvé tett információ sérti (a továbbiakban: jogosult), teljes bizonyító erejû magánokiratba vagy közokiratba foglalt értesítésével 37 felhívhatja a szolgáltatót a jogát sértõ tartalmú információ eltávolítására. Az értesítés átvételétõl számított 12 órán belül a szolgáltató a jogosult jogát sértõ információt biztosító igénybe vevõ (a továbbiakban: érintett igénybe vevõ) 3 munkanapon belül történõ írásbeli tájékoztatása mellett köteles intézkedni az értesítésben megjelölt információhoz való hozzáférés nem biztosítása vagy az információ eltávolítása iránt, és feltüntetni, hogy az eltávolítás milyen jogosult jogsértést állító értesítése alapján történt. Köteles megtagadni a szolgáltató az információhoz való hozzáférés nem biztosítását vagy az információ eltávolítását, ha ugyanazon információ vonatkozásában ugyanazon jogosult értesítése alapján már eljárt, kivéve, ha az eltávolítást vagy a hozzáférés megtiltását bíróság vagy hatóság rendelte el. Az érintett igénybe vevõ a tájékoztatás átvételétõl számított 8 napon belül teljes bizonyító erejû magánokiratban vagy közokiratban a szolgáltatónál kifogással 38 élhet az érintett információ eltávolításával szemben. A kifogás átvételekor a szolgáltató haladéktalanul köteles az érintett információt újra hozzáférhetõvé tenni, és errõl a jogo- 37 Az értesítésnek tartalmaznia kell: a) a sérelem tárgyát és a jogsértést valószínûsítõ tények megjelölését; b) a jogsértõ tartalmú információ azonosításához szükséges adatokat; c) a jogosult nevét, lakcímét, illetve székhelyét, telefonszámát, valamint elektronikus levelezési címét. (Amennyiben a jogosult meghatalmazottja útján jár el, meghatalmazást is csatolni kell.) 38 A kifogásnak tartalmaznia kell: a) az eltávolított, illetõleg hozzáférhetetlenné tett információ azonosítását, ideértve azt a hálózati címet, ahol az korábban hozzáférhetõ volt, továbbá az érintett igénybe vevõt azonosító adatokat; b) indokolt nyilatkozatot arról, hogy az igénybe vevõ által biztosított információ nem sérti a jogosult értesítésében megjelölt jogát.
13 Az internet-szolgáltatók felelõsségének szabályozása sultat a kifogás megküldésével értesíteni, kivéve, ha az eltávolítást vagy a hozzáférés megtiltását bíróság vagy hatóság rendelte el. Ha az érintett igénybe vevõ a jogsértést elismeri vagy határidõben nem terjeszt elõ kifogást vagy az nem tartalmazza az elõírt adatokat, és nyilatkozatot, a szolgáltató az információhoz való hozzáférés nem biztosításának, illetve az információ eltávolításának hatályát köteles fenntartani. Ha a jogosult az értesítés átvételétõl számított 10 munkanapon belül az értesítés szerinti jogsértéssel kapcsolatos igényét abbahagyás és eltiltás iránti ideiglenes intézkedés iránti kérelmet is tartalmazó kereset vagy fizetési meghagyás iránti kérelem benyújtása útján érvényesíti vagy büntetõ feljelentést tesz, és az eljárás megkezdését kezdeményezõ beadványának másolatát annak benyújtásától számított 3 munkanapon belül megküldi a szolgáltatónak, a szolgáltató a beadvány másolatának átvételétõl számított 12 órán belül az információhoz való hozzáférést ismételten nem biztosítja, illetve az információt ismételten eltávolítja. A szolgáltató intézkedésérõl a jogosult beadványa másolatának megküldésével az érintett igénybe vevõt az intézkedés megtételétõl számított 3 munkanapon belül értesíti. A jogosult köteles az elõbb említett eljárásban hozott jogerõs érdemi határozatokról ideértve az ideiglenes intézkedés elrendelését vagy a kérelem elutasítását is a szolgáltatót haladéktalanul értesíteni. Ha az érdemi határozat az érintett igénybe vevõ javára rendelkezik, a szolgáltató haladéktalanul köteles az érintett információt ismételten hozzáférhetõvé tenni, egyébként a szolgáltatói intézkedés (eltávolítás vagy hozzáférhetetlenné tétel) hatálya fennmarad. A jogosult és a szolgáltató szerzõdést 39 köthet az itt vázolt eljárás alkalmazásáról. A törvény elõírja azt is, hogy a szolgáltató nem felelõs az érintett információ eltávolításának vagy az ahhoz való hozzáférés nem biztosításának eredményes végrehajtásáért, amennyiben az eltávolítás vagy a hozzáférés nem biztosítása során a törvényben elõírtaknak megfelelõen és jóhiszemûen járt el. Mint láttuk, ez az eljárás is lényegében megfelel a DMCA-ben foglalt notice and take down eljárásnak, bár nincsenek olyan szigorú feltételek az értesítést és a kifogást illetõen. 40 Összehasonlítva a magyar és az Uniós szabályozást, elmondhatjuk, hogy a magyar törvény a közösségi irányelvhez képest többletként tartalmazza a keresõszolgáltatást nyújtó szolgáltatókra vonatkozó felelõsségkorlátozó szabályokat is, valamint felvázolja az értesítési-eltávolítási eljárást is. 39 A szerzõdésben a felek a törvénytõl nem térhetnek el, de a törvényben nem rendezett kérdésekben megállapodhatnak. A felek szerzõdésükben hatályos írásbeli közlésnek tekinthetik a nekik vagy általuk harmadik személyhez címzett írásbeli magánokirat hû másolatát, továbbá az elektronikus úton tett közlést is, ha annak megérkezését a címzett elektronikus úton igazolja. Ebben az esetben a felek kötelesek az egymástól származó elektronikus küldemények megérkezését visszaigazolni. Láthatjuk tehát, hogy a feleknek a törvény rendelkezéseinek megtartása mellett is marad elég mozgásterük az egymás közötti viszony szabályozásában. 40 Ld. a DMCA által elõírt eskü alatti (under penalty of perjury) nyilatkozattétel, bár a törvény itt csak az eljárás vázát tartalmazza, azaz a felek szerzõdésben részletszabályokat írhatnak elõ, ezek a részletszabályok nem lehetnek a törvénnyel ellentétesek.
14 226 IMRE MELINDA VI. Zárszó Két záró gondolatot szeretnék a fentebb leírtakhoz hozzátenni. Az egyik gondolat Faludi Gábortól 41 származik, aki saját felvetését már-már bizarrnak minõsítette: úgy látja, hogy [a]z internet szolgáltató ma olyan, mint a múlt század végén a vonat. Nem tudták, mit kezdjenek a vonattal, hiszen a pálya teljes hosszában veszélyt jelentett. [ ] Be is vezették a kártelepítõ szabályt, a veszélyes üzemi felelõsséget [ ]. A mai polgári jogunkban, hogyha fölszáll egy ittas ember a vonatra, és kidob egy téglát a vonatból, és az fejbe talál valakit, akkor ki felel ezért a kárért? A veszélyes üzem üzemben tartója. [ ] Ha a példát internetes kontextusba helyezzük: senki sem várhatja el, hogy az internet-szolgáltató ellenõrizze a nála tárolt, vagy rajta átmenõ adatokat. Az internet szolgáltató azonban üzletet [ ] épít arra, hogy másnak olyan mennyiségû adatát kezeli és továbbítja, amelynek egyéni ellenõrzését nem tudja elvégezni. Nem lenne etikus ezt veszélyes üzemnek tekinteni? Jogsértés szempontjából veszélyes üzemnek? Úgy véli, hogy egy ilyen felelõsségi rendszer azért lenne járható út, mert a jogában megsértett csak a szolgáltatóhoz tud fordulni a legtöbb esetben, hiszen a jogsértõ tartalomszolgáltató többnyire ismeretlen. Mentesülhetne azonban a szolgáltató a felelõsség alól, ha megnevezné a jogsértõt. Ez a rendszer tehát az objektív felelõsség talaján állhatna. 42 Mint láttuk, a szabályozás nem ebbe az irányba fejlõdött, azonban Faludi gondolata azért bizonyos esetekben akár megszívlelendõnek is tartható. A szabályozás elvi hátterével szemben állítható követelményekkel kapcsolatban szeretnék egy másik véleményt megemlíteni: Ficsor Mihály ír összefoglalóan 43 a Szellemi Tulajdon Világszervezet égisze alatt létrejött két egyezményrõl, 44 melyeket azért nem tettem e tanulmányban vizsgálódás tárgyává, mert nem tartalmaznak szabályokat az internet-szolgáltatók felelõsségére vonatkozóan. Azonban Ficsor Mihály ebben a kézikönyvében kifejti, milyen elvek mentén kell haladnia a szolgáltatói felelõsséget szabályozó rendelkezéseknek. Ezek az elvek a következõk: 45 a felelõsségtõl való mentesség feltételeit pontosan meg kell határozni, és a szolgáltatók indokolt biztonságához szükséges mértékben kell meghúzni a felelõsségkorlátozás határait, 41 FALUDI i. m Lássunk két külföldi példát, milyen szigorú szabályokat alkalmaznak: Burmában például törvénybe ütközik a világháló minden olyan használata, amely aláaknázhatja Burma állami biztonságát, jogrendjét, gazdaságát és kultúráját. Szingapúrban az internet-szolgáltatók kötelesek az általuk nyújtott tartalmakat speciális feketelistákkal összehasonlítani. Láthatjuk tehát, hogy léteznek igencsak szigorú szabályok is, bár ilyen jellegû szabályokat a nyugati társadalmak jogrendszerei nem bírnának el, hiszen ez az emberi szabadságjogok lábbal tiprását jelentené. (NILS BORTLOFF: Internet Service Providers Liability in the European Union. Copyright World, 1997/ ) 43 FICSOR MIHÁLY: The law of internet, The 1996 WIPO Treaties, their Interpretation and Implementation. New York, Oxford University Press, WIPO Szerzõi Jogi Szerzõdés (WIPO Copyright Treaty, WCT), valamint az Elõadásokról és hangfelvételekrõl szóló szerzõdés (WIPO Performances and Phonograms Treaty, WPPT). Magyarország az 57/1998 (IX. 29.) Országgyûlési határozattal erõsítette meg a két szerzõdést. 45 FICSOR i. m. 582.
15 Az internet-szolgáltatók felelõsségének szabályozása minden ilyen szabálynak összhangban kell lenni a szerzõi jog szellemével, azaz szem elõtt kell tartani a szerzõi jog mögött meghúzódó alapvetõ célt és érdeket: az emberi kreativitás elismerését és ösztönzését, minden ilyen szabálynak elõ kell mozdítania a szerzõi jogosultak és a szolgáltatók közötti együttmûködést a jogsértés esetén való gyors cselekvés érdekében. Ezeket az elveket minimum követelményként is felfoghatjuk, és elmondhatjuk, hogy jelenlegi szabályozásunk megfelel a követelményeknek. Véleményem szerint mind a jogalkotónak, mind a jogalkalmazónak szem elõtt kell mindig tartania azt, hogy a szerzõi jog mögött meghúzódó érdek védelme, bár kevésbé kézzel fogható, mint az internet-szolgáltatók tevékenysége mögött meghúzódó anyagi érdek, mégis ugyanolyan figyelmet érdemel. 46 A fenti elvek közül a második követelmény a legnehezebben megragadható, azonban egyben a legfontosabb is, hiszen az emberi kreativitás, a szellemi munka és annak gyümölcse a haladás záloga. Méltó figyelmet kell erre akkor is fordítani, amikor mások esetleg a vészharangot kongatják a szerzõi jog fölött, mondván az csupán a fejlõdés útjában áll. 46 Több érdek találkozásáról van szó: egyrészt a szerzõi jog jogosultjának érdekei találkoznak a közösségnek a mûhöz való hozzájutáshoz fûzõdõ érdekével, másrészt megjelenik az internet-szolgáltatóknak a felelõsségük korlátozásához fûzõdõ érdeke, harmadrészt pedig az internetes kommunikáció vizsgálata és szabályozása során szem elõtt kell tartani a magánszféra oltalmához és a szólás szabadságához való jogot.
2001. évi CVIII. törvény az elektronikus kereskedelmi szolgáltatások, valamint az információs társadalommal összefügg szolgáltatások egyes kérdéseir l Az Országgy lés az elektronikus kereskedelem fejl
A jogszabály mai napon hatályos állapota 2001. évi CVIII. törvény az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről Az Országgyűlés
Forrás: http://net.jogtar.hu/jr/gen/hjegy_doc.cgi?docid=a0100108.tv (itt ez nem aktív weblink!) A jogszabály mai napon (2007.05.15) hatályos állapota 2001. évi CVIII. törvény az elektronikus kereskedelmi
Ennek a dokumentumnak a forrása a Magyar Hivatalos Közlönykiadó honlapja Hatályosság: 2007.08.05-2001. évi CVIII. törvény az elektronikus kereskedelmi szolgáltatások, valamint az információs társadalommal
2001. évi CVIII. tv. a szabadon szerkeszthető spamenciklopédiából, a Spamwikiből (http://spamwiki.wikia.com)
2001. évi CVIII. tv. a szabadon szerkeszthető spamenciklopédiából, a Spamwikiből (http://spamwiki.wikia.com) A 2001. évi CVIII. törvény (rövid nevén Ektv vagy Ekertv) (az elektronikus kereskedelmi szolgáltatások,